Haapaveden kaupunki	valtuustoaloite

kaupunginvaltuusto

Aloite: Haapaveden kaupungin talousjohtajan ja hallintojohtajan virkojen yhdistäminen

Perustelut: Haapaveden kaupungilta on poistunut budjetista merkittävä osa (61%) ja kaupungin työntekijöistä noin 60%:a on poistunut kaupungin palkkalistoilta sote-uudistuksen myötä. Jo edellisellä valtuustokaudella linjattiin valtuuston iltakoulussa Monetra-asian yhteydessä, että jos sote toteutuu, niin nämä kyseiset virat yhdistetään. Asia on erittäin tärkeä juuri tällä hetkellä, kun kaupungissa on yt-neuvottelut menossa. Tällä toimenpiteellä saataisiin aikaan noin 100 000 euron vuotuiset säästöt. Hallintojohtajan virka on edelleen vakituisesti täyttämättä ja sitä on hoitanut vuoden epäpätevä henkilö. Virat voidaan yhdistää samantien kaupunginvaltuuston päätöksellä lakkauttamalla hallintojohtajan virka tarpeettomana.

Haapavedellä 12.11.2024

Perussuomalaisten valtuustoryhmä